|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **NAČELNIK** |

KLASA: 023-05/21-01/08

URBROJ:2113/03-03-21-1

Stubičke Toplice, 04.10.2021.

Na temelju članka 46. st. 2. t. 23. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21), načelnik Općine Stubičke Toplice donosi

**O D L U K U**

**I.**

Predlaže se Općinskom vijeću Općine Stubičke Toplice donošenje Pravilnika o poslovanju vlastitog pogona Općine Stubičke Toplice.

**II.**

Sastavni dio ove Odluke je tekst prijedloga Odluke i Obrazloženje.

**III.**

Prijedlog Pravilnika o poslovanju vlastitog pogona Općine Stubičke Toplice upućuje se Općinskom vijeću na usvajanje.

OPĆINSKI NAČELNIK

Josip Beljak, dipl.ing.agr.

DOSTAVITI:

1. Općinsko vijeće Općine Stubičke Toplice
2. Arhiva, ovdje

**OBRAZLOŽENJE**

**uz tekst prijedloga** **Pravilnika o poslovanju vlastitog pogona Općine Stubičke Toplice**

PRAVNA OSNOVA za donošenje ove Odluke je odredba članka 40. st. 3. Zakona o komunalnom gospodarstvu (Nar. nov. br. 68/18, 110/18 i 32/20; dalje u tekstu: Zakon), kojom je propisano da se unutarnje ustrojstvo vlastitog pogona uređuje odlukom o osnivanju vlastitog pogona te pobliže uređuje pravilnikom o poslovanju vlastitog pogona, koje donosi predstavničko tijelo jedinice lokalne samouprave.

Pravilnikom o poslovanju vlastitog pogona Općine Stubičke Toplice uređuje se unutarnje ustrojstvo i način upravljanja Vlastitim pogonom Općine Stubičke Toplice, radna mjesta, stručna sprema, plaće i ostala prava i obveze namještenika Vlastitog pogona.

Vlastiti pogon djeluje kao organizacijska jedinica unutar Jedinstvenog upravnog odjela Općine Stubičke Toplice.

Upravitelj Vlastitog pogona je pročelnik Jedinstvenog upravnog odjela Općine Stubičke Toplice. Pročelnik organizira i vodi rad Vlastitog pogona, odgovara općinskom načelniku za materijalno i financijsko poslovanje i za zakonitost rada Vlastitog pogona.

Sredstva potrebna za rad Vlastitog pogona osiguravaju se u Proračunu Općine Stubičke Toplice.

Vlastiti pogon obavlja sljedeće komunalne djelatnosti u Općini Stubičke Toplice: održavanje nerazvrstanih cesta, održavanje javnih površina na kojima nije dopušten promet motornim vozilima, održavanje građevine javne odvodnje oborinskih voda, održavanje građevina, uređaja i predmeta javne namjene, održavanje čistoće javnih površina, održavanje groblja i usluge ukopa, održavanje javnih zelenih površina, održavanje javne rasvjete, usluge javnih tržnica na malo

Stručne poslove za potrebe Vlastitog pogona (računovodstvene, financijsko materijalne, administrativne, pravne i dr.) obavlja Jedinstveni upravni odjel Općine Stubičke Toplice.

Komunalne poslove u Vlastitom pogonu obavljaju namještenici.

Naziv radnih mjesta s opisom poslova, kategorija, potkategorija, razina i klasifikacijski rang pojedinog radnog mjesta, stručni uvjeti za raspored na radna mjesta, opis poslova radnog mjesta te potreban broj izvršitelja u Vlastitom pogonu uređuje se Pravilnikom o unutarnjem redu Jedinstvenog upravnog odjela Općine Stubičke Toplice.

OPĆINSKI NAČELNIK

Josip Beljak, dipl.ing.agr.

**PRIJEDLOG**

KLASA:023-05/21-01/

URBROJ:2113/03-01-21-

Stubičke Toplice, \_\_\_\_\_\_\_\_\_\_\_\_\_\_\_\_

Na temelju članka 40. st. 3. Zakona o komunalnom gospodarstvu Zakona o komunalnom gospodarstvu (Nar. nov. br. 68/18, 110/18 i 32/20) i članka 25. t. 16. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21) Općinsko vijeće Općine Stubičke Toplice na svojoj \_\_. sjednici, održanoj dana \_\_\_\_\_\_\_\_\_\_\_\_ 2021. godine donijelo je

**P R A V I L N I K**

**O POSLOVANJU VLASTITOG POGONA OPĆINE STUBIČKE TOPLICE**

1. **OPĆE ODREDBE**

**Članak 1.**

Ovim se Pravilnikom uređuje unutarnje ustrojstvo i način upravljanja Vlastitim pogonom Općine Stubičke Toplice (dalje u tekstu: Vlastiti pogon), radna mjesta, stručna sprema, plaće i ostala prava i obveze namještenika Vlastitog pogona.

Izrazi koji se koriste u ovom Pravilniku, a imaju rodno značenje, odnose se jednako na muški i ženski rod.

**Članak 2.**

Komunalne djelatnosti koje obavlja Vlastiti pogon su:

* održavanje nerazvrstanih cesta,
* održavanje javnih površina na kojima nije dopušten promet motornim vozilima,
* održavanje građevine javne odvodnje oborinskih voda,
* održavanje građevina, uređaja i predmeta javne namjene,
* održavanje čistoće javnih površina,
* održavanje groblja i usluge ukopa,
* održavanje javnih zelenih površina,
* održavanje javne rasvjete,
* usluge javnih tržnica na malo.

1. **UNUTARNJE USTROJSTVO I NAČIN UPRAVLJANJA**

**Članak 3.**

Vlastiti pogon djeluje kao organizacijska jedinica unutar Jedinstvenog upravnog odjela Općine Stubičke Toplice.

Stručne poslove za potrebe Vlastitog pogona (računovodstvene, financijsko-materijalne, pravne, kadrovske i dr.) obavlja Jedinstveni upravni odjel Općine Stubičke Toplice.

**Članak 4.**

Upravitelj Vlastitog pogona je pročelnik Jedinstvenog upravnog odjela Općine Stubičke Toplice.

**Članak 5.**

Pročelnik organizira i vodi rad Vlastitog pogona, odgovara općinskom načelniku za materijalno i financijsko poslovanje i za zakonitost rada Vlastitog pogona.

**Članak 6.**

Pročelnik na temelju ovlasti općinskog načelnika može sklapati ugovore s drugim fizičkim ili pravnim osobama, uz pridržavanje odredbi zakona kojima se uređuje javna nabava.

**Članak 7.**

Sredstva potrebna za rad vlastitog pogona osiguravaju se u Proračunu Općine Stubičke Toplice.

**Članak 8.**

Komunalne poslove u Vlastitom pogonu obavljaju namještenici koje imenuje i razrješava pročelnik na temelju javnog natječaja.

Namještenici Vlastitog pogona za svoj rad odgovaraju pročelniku.

1. **RADNA MJESTA I STRUČNA SPREMA**

**Članak 9.**

Naziv radnih mjesta s opisom poslova, kategorija, potkategorija, razina i klasifikacijski rang pojedinog radnog mjesta, stručni uvjeti za raspored na radna mjesta, opis poslova radnog mjesta te potreban broj izvršitelja u Vlastitom pogonu uređuje se Pravilnikom o unutarnjem redu Jedinstvenog upravnog odjela Općine Stubičke Toplice.

1. **PLAĆE NAMJEŠTENIKA VLASTITOG POGONA**

**Članak 10.**

Plaću namještenika Vlastitog pogona čini umnožak koeficijenta složenosti poslova i osnovice za obračun plaće uvećanog za 0,5 % za svaku navršenu godinu radnog staža.

Visinu osnovice za obračun plaće utvrđuje općinski načelnik posebnom odlukom za sve službenike i namještenike Jedinstvenog upravnog odjela.

Koeficijent složenosti poslova određuje se posebnom odlukom koju donosi Općinsko vijeće Općine Stubičke Toplice.

Sredstva za plaće namještenika Vlastitog pogona osiguravaju se u Proračunu Općine Stubičke Toplice.

1. **PRIJELAZNE I ZAVRŠNE ODREDBE**

**Članak 11.**

Na ostala prava, obveze i odgovornosti namještenika Vlastitog pogona i na druga pitanja značajna za njihov rad na odgovarajući način se primjenjuju odredbe Zakona o službenicima i namještenicima u lokalnoj i područnoj samoupravi, Pravilnika o unutarnjem redu Jedinstvenog upravnog odjela Općine Stubičke Toplice te drugi odgovarajući propisi i interni akti.

**Članak 12.**

Namještenici zatečeni na radu u Jedinstvenom upravnom odjelu Općine Stubičke Toplice na dan stupanja na snagu ovog Pravilnika, nastavljaju raditi na dosadašnjim radnim mjestima do donošenja rješenja o rasporedu na radno mjesto u skladu s Pravilnikom o unutarnjem redu Jedinstvenog upravnog odjela Općine Stubičke Toplice.

**Članak 13.**

Ovaj Pravilnik stupa na snagu osmog dana od dana objave u Službenom glasniku Krapinsko-zagorske županije.

PREDSJEDNIK OPĆINSKOG VIJEĆA

OPĆINE STUBIČKE TOPLICE

Tomislav Mlinarić